- Hindi News
- National
- होलाष्टक 5 से लगेगा, 8 दिन तक सभी मांगलिक एवं शुभ कार्य रहेंगे प्रतिबंधित
होलाष्टक 5 से लगेगा, 8 दिन तक सभी मांगलिक एवं शुभ कार्य रहेंगे प्रतिबंधित
बाड़मेर | फाल्गुनशुक्ल पक्ष अष्टमी रविवार से होलाष्टक लगेगा। होलाष्टक के दौरान आठ दिन 12 मार्च होलिका दहन तक कोई मांगलिक कार्य नहीं हो सकेंगे।
शास्त्रों के अनुसार इस दौरान किए गए मांगलिक कार्य शुभ नहीं रहते हैं। सभी नौ ग्रह अष्टमी से पूर्णिमा तक उग्र रहेंगे। शुभ कार्यों को पूर्ण करने के लिए ग्रहों का सौम्य होना जरूरी है। इसी वजह से इन दिनों नए व्यापार, गृहप्रवेश, विवाह, वाहन क्रय, जमीन की खरीद आदि शुभ मांगलिक कार्य नहीं किए जा सकते हैं।
सामान्य रूप से देखा जाए तो होली पूरे आठ दिन का त्योहार है। भगवान श्रीकृष्ण आठ दिन तक गोपियों संग होली खेले और दुलहंडी के दिन अर्थात होली को रंगों में सने कपड़ों को अग्नि के हवाले कर दिया, तब से आठ दिन तक यह पर्व मनाया जाने लगा। होलाष्टक के दौरान शुभ कार्य प्रतिबंधित रहने के पीछे धार्मिक मान्यता के अलावा ज्योतिषीय मान्यता भी है। ज्योतिष के अनुसार अष्टमी को चंद्रमा, नवमी को सूर्य, दशमी को शनि, एकादशी को शुक्र, द्वादशी को गुरु, त्रयोदशी को बुध, चतुर्दशी को मंगल तथा पूर्णिमा को राहु उग्र रूप लिए हुए रहते हैं।
होलाष्टकपूजन विधि | होलिकापूजन के लिए होली से आठ दिन पहले होलिका दहन वाले स्थान को गंगाजल से शुद्ध कर उसमें सूखे उपले, सूखी लकड़ी, सूखी घास होली का डंडा स्थापित कर दिया जाता है। इसी दिन को होलाष्टक प्रारंभ का दिन भी कहा जाता है। जिस गांव, क्षेत्र या मौहल्ले के चौराहे पर यह होली का डंडा स्थापित किया जाता है, होली का डंडा स्थापित होने के बाद संबंधित क्षेत्र में होलिका दहन होने तक कोई शुभ कार्य संपन्न नहीं किया जाता है।
tgl_Latn sot_Latn hin_Deva hin_Deva bho_Deva hin_Deva hin_Deva hin_Deva